( 59 ) 
Dona Elizabel t et la Princesse sa fille 2. Je ne double point 
que toute rassemblée ne s’esmerveilla grandement quant iiz 
virent entrer ceste grande compagnie quil marchoit devant le 
conte, lequel arrivé qu’il fut devant le siège, le Roy se leva, et, 
ayant démarché ung pas ou deux,.il reçeut ledict conte entre 
ses bras, quil tachoit à luy baiser les mains. Et ayant ledict 
conte rendu les compliments envers le Roy, il s’adressa à la 
Royne, puis au Cardinal, puis aux Infantes; mais aux deux 
dernières, qu’estoient l’Infante Elizabel et la Princesse sa fille, 
sa harangue fut plus longue. Ledict conte ayant parachevé ses 
harangues, la contesse sa femme fit le mesme, puis toutes les 
dames et conséquemment tous les gentilhommes ; et durarent 
ces compliments presque une heure : lesquelx estant parache¬ 
vez, chascun se retira, demeurant lougé ledict seigneur conte 
au palais et toutes les dames au quartier de l’Infante Elisabel ; 
et les aultres gentilhommes se retirarent chascun chez leur 
hoste, lesquelx ils trouvarent à la descente du palais, avec 
chevaulx d’Espagne pour les conduire en leurlougis. 
Quant à moy, j’eus pour mon hoste le seigneur Vanture de 
Foias, à qui le sieur Curiel 3 m’avoit donné lettres de recom¬ 
mendation fort favorables et une lettre de change de cent escuz. 
Je ne me puis louer sinon grandement de luy, car il m’a faict 
tout le bon recueil et faveur du monde, et traicté comme roy : 
* •'v 
suppliant Sa Seigneurie Illustrissime que si elle escript audict 
Curiel, de luy en toucher ung mot, puisque je n’ignore que 
ledict Curiel ne m’a procuré cela sinon en faveur de Sadicte 
1 Élisabeth de Bragance, veuve d’Édouard de Portugal, duc de Gui- 
tnaraès. 
- Marie de Portugal, « la dame de nopces », comme l’appelaient les 
correspondants du cardinal de Granvelle. 
5 Hieronimo de Curiel, Espagnol établi à Anvers, où il avait la qualité 
de facteur du Roi. « Tant que Curiel résida à Anvers, ce fut d’habitude 
par ses soins, ou par son intermédiaire, que s’envoyèrent en Espagne les 
peintures, tapisseries, armures, destinées soit au Roi, soit aux seigneurs 
de la cour de Madrid ». (Poullet, Correspondance de Granvelle , 1.1, p. 68, 
note 1.) 
